**Likumprojekta „Grozījumi Latvijas Administratīvo pārkāpumu kodeksā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2015.gada 13.janvāra sēdē (prot. Nr. 2 7.§) dotais uzdevums Tieslietu ministrijai līdz 2015.gada 1.septembrim izstrādāt un iesniegt izskatīšanai Ministru kabinetā grozījumus normatīvajos aktos, nosakot, ka bērnam par administratīvo pārkāpumu prioritāri piemēro audzinoša rakstura piespiedu līdzekļus, savukārt administratīvo sodu piemēro tikai tad, ja audzinoša rakstura piespiedu līdzekļu piemērošana konkrētajā gadījumā nav lietderīga. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar spēkā esošajiem normatīvajiem aktiem nepilngadīgai personai, kura ir izdarījusi administratīvo pārkāpumu, var piemērot audzinoša rakstura piespiedu līdzekli vai administratīvo sodu. Izvērtējot normatīvos aktus, kas regulē šo piespiedu līdzekļu piemērošanu nepilngadīgajiem, secināms, ka lēmums par to, kuru no piespiedu līdzekļiem konkrētajā gadījumā piemērot, ir atstāts amatpersonas ziņā. Normatīvie akti nenoteic, par kādiem pārkāpumiem (vai kādiem apstākļiem pastāvot) būtu piemērojami audzinoša rakstura piespiedu līdzekļi un par kādiem – administratīvie sodi. Šādu vadlīniju neesība ir novedusi pie situācijas, kad nepilngadīgajiem, kas izdarījuši administratīvos pārkāpumus, pārsvarā tiek piemēroti administratīvie sodi, nevis audzinoša rakstura piespiedu līdzekļi.Administratīvā soda piemērošana nav efektīvs līdzeklis cīņā ar nepilngadīgo pārkāpumiem. Administratīvā soda piemērošana bērnam ir sodošās sistēmas sastāvdaļa, kas nav vērsta uz pārkāpuma izdarīšanas cēloņu apzināšanu, bērna interešu un tiesību uz attīstību ievērošanu, kā arī prevencijas veicināšanu. Saskaņā ar starptautisko organizāciju dokumentiem lietās par bērnu izdarītajiem pārkāpumiem ir svarīgi ieviest un piemērot nepilngadīgo justīcijas sistēmu.Piemēram, Konvencijā par bērnu tiesībām ir noteikts, ka nepilngadīgajam pārkāpējam ir tiesības uz tādu apiešanos, kas palīdz attīstīt bērna pašcieņas jūtas un savas vērtības apziņu, nostiprina viņā cieņu pret cilvēka tiesībām un citu personu pamatbrīvībām un kas ļauj ņemt vērā bērna vecumu un to, ka vēlams sekmēt viņa reintegrāciju un panākt, lai viņam būtu derīga loma sabiedrībā. Apvienoto Nāciju Organizācijas vadlīnijās par nepilngadīgo noziedzības prevenciju (pieejamas: <http://www.crin.org/docs/resources/publications/hrbap/IHCRC/UnitedNationsGuidelinesforthePreventionofJuvenileDelinquency.pdf>) ir noteikts, ka valdības uzdevums ir ieviest tādus noteikumus un procedūras nepilngadīgo justīcijas jomā, kuras veicina bērnu labklājību un bērnu tiesību ievērošanu. Apvienoto Nāciju Organizācijas Minimālajos standartnoteikumos par nepilngadīgo justīcijas administrēšanu (pieejami: <http://www.unrol.org/files/UNAdminofJJUSTICE.pdf>) ir uzsvērta nepieciešamība ierobežot bērna saskarsmi ar formālo justīcijas sistēmu. Noteikumi paredz, ka katrā valsī nepieciešams ieviest nepilngadīgo justīcijas sistēmu, kuras ietvaros tiek nodrošinātas bērnu pamattiesības (it īpaši tiesības uz attīstību un izglītību). Izskatot lietas par bērnu izdarītajiem pārkāpumiem, uzmanība ir jāvelta pārkāpuma raksturam, pārkāpuma izdarīšanas apstākļiem, pārkāpēja personībai, kā arī pārkāpēja un visas sabiedrības vajadzībām. Turklāt starptautiskajos dokumentos ir uzsvērts bērna interešu prioritātes un bērnu labāko interešu ievērošanas princips. Kaut arī bērna labākās intereses ir atkarīgas no daudziem faktoriem, kas ir vērtējami katrā konkrētajā situācijā, tomēr no starptautiskajiem dokumentiem izriet, ka bērna labākajās interesēs ir samazināt tā saskarsmi ar sodošo sistēmu un veicināt alternatīvo līdzekļu izmantošanu cīņā ar nepilngadīgo pārkāpumiem. Lietās, kurās ir iesaistīts bērns, ir īpaši svarīgi nodrošināt efektīvu reakciju uz pārkāpumiem. Formāla pieeja bērnu lietās nav pieļaujama, jo no tā, cik efektīvi iestādes un amatpersonas ir spējīgas reaģēt uz izdarīto pārkāpumu, lielā mērā ir atkarīgs tas, vai bērnā tiks ieaudzināta tiesiskā apziņa. Līdz ar to valstī ir svarīgi nodrošināt tādu justīcijas sistēmu, kuras galvenais mērķis ir audzināt bērnus, nevis sodīt viņus.Eiropas Padomes Ministru komitejas vadlīnijās par bērniem draudzīgu tiesisko vidi (pieejama: <http://www.coe.int/t/dghl/standardsetting/childjustice/Guidelines%20on%20child-friendly%20justice%20and%20their%20explanatory%20memorandum%20_4_.pdf>) ir kritizētas tās valstis, kuras lietās par bērnu pārkāpumiem izvēlas sodošu pieeju un attiecas pret bērniem tāpat kā pret pilngadīgajiem. Vadlīnijās ir arī minēts, ka sodošā pieeja bērnu lietās ir pretrunā ar Konvencijā par bērnu tiesībām nostiprinātajiem principiem. Līdzīgi ieteikumi ir nostiprināti arī Eiropas Padomes Ministru komitejas rekomendācijās. Piemēram, Eiropas Padomes Ministru komitejas rekomendācija Rec(2003)20 dalībvalstīm par jauniem veidiem, kā novērst nepilngadīgo noziedzību un par nepilngadīgo tiesvedības sistēmas nozīmi (pieejama: https://wcd.coe.int/ViewDoc.jsp?id=70063*)* iesaka dalībvalstīm ieviest plašākas alternatīvas formālajam apsūdzības  un sodīšanas procesam.Savukārt Eiropas Padomes Ministru komitejas rekomendācija CM/Rec(2008)11 dalībvalstīm par Eiropas noteikumiem attiecībā uz nepilngadīgo sodīšanu (pieejama: https://wcd.coe.int/ViewDoc.jsp?id=1367113&Site=CM*)* aicina dalībvalstis paplašināt nepilngadīgajām personām piemērojamo sankciju loku, kā arī iesaka nepilngadīgās personas sodīt tikai galējas nepieciešamības gadījumā, tādējādi lielāku uzsvaru liekot uz resocializācijas programmām.Nepilngadīgo justīcijas sistēmas ieviešana ir visas sabiedrības interesēs, jo tā ir vērsta uz nepilngadīgo pārkāpēju audzināšanu un pārkāpumu prevenciju. Pētījumā „Bērniem draudzīga tiesiskā vide Latvijā: fokusā – likumpārkāpumu prevencija” ir norādīts, ka nepilngadīgo justīcijas sistēmas attīstībā svarīga loma ir likumam „Par audzinoša rakstura piespiedu līdzekļu piemērošanu bērniem”, jo šis likums ir vērsts uz nepilngadīgo justīcijas mērķu sasniegšanu pēc būtības (Pieejams: <http://providus.lv/upload_file/Projekti/Kriminalitesibas/>Berniem\_draudziga\_tiesiska\_vide\_LV\_1.pdf).Audzinoša rakstura piespiedu līdzekļu mērķi ir: 1) sabiedrības interesēm atbilstošas vērtību orientācijas veidošanās un nostiprināšanās bērnā; 2) bērna orientācija uz atturēšanos no pretlikumīgām darbībām; 3) bērna ar sociālās uzvedības novirzēm reintegrācija sabiedrībā. Turklāt likumā paredzēto audzinoša rakstura piespiedu līdzekļu klāsts ir samērā plašs, kas dod atbildīgajām amatpersonām iespējas piemērot katrai situācijai atbilstošāko un efektīvāko līdzekli. Savukārt administratīvā soda piemērošana šādas iespējas negarantē. Uzliekot administratīvo sodu par pārkāpumu, bērnam lielākoties tiek piemērots brīdinājums vai naudas sods, ko vairumā gadījumu izpilda bērna vecāki, jo bērnam nav savu finanšu līdzekļu. Šādā gadījumā bērnam rodas nesodāmības sajūta, jo atbildība faktiski tiek „pārnesta” uz vecākiem. Līdz ar to secināms, ka audzinoša rakstura piespiedu līdzekļi, salīdzinot ar administratīvajiem sodiem, ir vērsti uz bērnu tiesību aizsardzību, bērnu audzināšanu, tiesiskās apziņas veidošanos un pārkāpumu prevenciju. Tādējādi ir svarīgi veicināt audzinoša rakstura piespiedu līdzekļu plašāku piemērošanu bērniem par izdarītiem administratīvajiem pārkāpumiem. Likumprojekta mērķis ir piešķirt audzinoša rakstura piespiedu līdzekļiem prioritāti pār administratīvajiem sodiem lietās par **bērnu** izdarītajiem administratīvajiem pārkāpumiem. Nolūkā tuvināt Latvijas tiesību sistēmu nepilngadīgo justīcijas principiem, ar likumprojektu ir paredzēts ieviest sistēmu, saskaņā ar kuru visos gadījumos, kad tiek konstatēts **bērna** izdarītais administratīvais pārkāpums, sākotnēji tiek izlemts jautājums par audzinoša rakstura piespiedu līdzekļu piemērošanu. Vienlaikus netiek izslēgta iespēja nepilngadīgajam piemērot administratīvo sodu. Proti, gadījumā, ja, izvērtējot konkrētas lietas faktiskos un tiesiskos apstākļus, bērna attīstības līmeni, bērna dzīves sociālekonomiskos apstākļus un citus faktorus, kam ir nozīme lietā, tiek atzīts, ka audzinoša rakstura piespiedu līdzekļu piemērošana konkrētajā gadījumā nav lietderīga, var tikt piemērots administratīvais sods.Papildus likumprojekts paplašina iespējas piemērot audzinoša rakstura piespiedu līdzekļus bērniem vecumā no 11 līdz 14 gadiem. Spēkā esošā norma paredz, ka šiem bērniem var piemērot audzinoša rakstura piespiedu līdzekļus, ja viņi izdarījuši pārkāpumu, par kuru likumā paredzēta administratīvā atbildība. Ievērojot to, ka administratīvie pārkāpumi un sodi par tiem ir noteikti arī pašvaldību saistošajos noteikumos, būtu pamatoti paredzēt iespēju piemērot audzinoša rakstura piespiedu līdzekļus arī par saistošajos noteikumos paredzēto pārkāpumu izdarīšanu.  |
| 3. | Projekta izstrādē iesaistītās institūcijas | Likumprojekta izstrādes gaitā uzklausīts pašvaldību viedoklis par audzinoša rakstura piespiedu līdzekļu plašāku piemērošanu lietās par bērnu izdarītajiem administratīvajiem pārkāpumiem. Pašvaldības atbalsta ideju par audzinoša rakstura piespiedu līdzekļu plašāku piemērošanu. Papildus likumprojekta izstrādes gaitā notika tikšanās ar Rīgas domes Administratīvās komisijas Bērnu lietu apakškomisijas, Rīgas domes Labklājības departamenta, Rīgas pašvaldības policijas, Valmieras pašvaldības, kā arī nevalstisko organizāciju pārstāvjiem. Tikšanās ietvaros apspriesti audzinoša rakstura piespiedu līdzekļu piemērošanas problēmjautājumi un iespējamie risinājumi. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums skars:1) nepilngadīgās personas no 11 līdz 18 gadu vecumam, kuras ir izdarījušas administratīvos pārkāpumus;2) nepilngadīgo personu pārstāvjus;3) valsts un pašvaldību iestādes, kuras veic administratīvā pārkāpuma lietvedību, kā arī pašvaldību administratīvās komisijas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai ieviestu likumprojektā noteikto principu un efektivizētu audzinoša rakstura piespiedu līdzekļu piemērošanu bērniem, ir nepieciešams izdarīt grozījumus likumā „Par audzinoša rakstura piespiedu līdzekļu piemērošanu bērniem”, novēršot tā piemērošanas gaitā konstatētās problēmas.Grozījumi likumā „Par audzinoša rakstura piespiedu līdzekļu piemērošanu bērniem” ir izstrādāti un tiek virzīti vienlaikus ar likumprojektu. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Projekts šo jomu neskar |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. |
| Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Likumprojekts atbilst Apvienoto Nāciju Organizācijas Konvencijai par bērna tiesībām, Apvienoto Nāciju Organizācijas vadlīnijām par nepilngadīgo noziedzības prevenciju, Apvienoto Nāciju Organizācijas Minimālajiem standartnoteikumiem par nepilngadīgo justīcijas administrēšanu, Eiropas Padomes Ministru komitejas vadlīnijām par bērniem draudzīgu tiesisko vidi, Eiropas Padomes Ministru komitejas rekomendācijai Rec(2003)20 dalībvalstīm par jauniem veidiem, kā novērst nepilngadīgo noziedzību un par nepilngadīgo tiesvedības sistēmas nozīmi, kā arī Eiropas Padomes Ministru komitejas rekomendācijai CM/Rec(2008)11 dalībvalstīm par Eiropas noteikumiem attiecībā uz nepilngadīgo sodīšanu. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 1. Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu.2. Tieslietu ministrija prezentēja likumprojektā iestrādāto sistēmu Sabiedriskās politikas centra PROVIDUS 01.04.2015. rīkotajā diskusijā ar valsts iestādēm un nevalstiskajām organizācijām par bērnu likumpārkāpumu prevenciju. |
| 2. | Sabiedrības līdzdalība projekta izstrādē | Likumprojekts kopā ar sākotnējās ietekmes novērtējuma ziņojumu (anotāciju) 2015.gada 11.martā ievietots Tieslietu ministrijas mājas lapā internetā [www.tm.gov.lv](http://www.tm.gov.lv) sadaļā „Sabiedrības līdzdalība”, aicinot sabiedrību rakstveidā izteikt savu viedokli par likumprojektu līdz 2015.gada 27.martam. |
| 3. | Sabiedrības līdzdalības rezultāti | Viedokļi par likumprojektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iestādes, kas nodrošina administratīvā pārkāpuma lietvedību. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar likumprojektu netiek izveidotas jaunas iestādes, kā arī netiek paredzētas jaunas funkcijas esošajām iestādēm. Lēmuma pieņemšana par audzinoša rakstura piespiedu līdzekļu piemērošanu tiek saglabāta pašvaldības administratīvās komisijas kompetencē. Saskaņā ar likuma „Par audzinoša rakstura piespiedu līdzekļu piemērošanu bērniem” 5. panta trešo daļu administratīvo pārkāpumu lietas un materiālus par pārkāpumu izskata pašvaldības administratīvā komisija.  |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

24.08.2015. 15:20

1 942

N. Laveniece-Straupmane

67036908; Natalija.Laveniece-Straupmane@tm.gov.lv